Nos Rodinus, miles, dominus de Maisseval, notum facimus universis presentes litteras inspecturis quod nos, utilitate nostra considerata cupientesque servire nobili ac spectabili viro domino Johanni de Cabilone, domino de Arlato, intravimus homagium dicti domini Johannis et ei fidelitatem promisimus fideliter observare, salvis fidelitate et homagio quibus aliis dominis nostris tenemur. In cujus rei testimonium, sigillum nostrum presentibus litteris duximus apponendum. Datum die dominica ante festum beatorum Symonis et Jude, anno Domini Mº ducentesimo nonagesimo tertio, mense octobris.